Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 355

4. Társadalmi viszonyok 4.1 Társadalmi csoportok, helyzetük, együttélési formáik, problémáik A társadalmi rétegződés kategóriái, társadalmi osztályok, rétegek a mai Franciaországban. Társadalmi mobilitás Franciaországban. Új szegények Franciaországban. A francia népesség kiemelt csoportjainak helyzete és jellemzése. A francia ifjúság helyzete, problémáinak összehasonlítása a magyar problémákkal. A „Pacs” fogalmának értelmezése. Az idősek helyzete Franciaországban, a társadalom elöregedése és ennek okai. A család funkciójának változásai, modern és hagyományos párkapcsolat, új családmodellek. Családtámogatási rendszer Franciaországban. A nők társadalomban betöltött szerepe. A válás mint társadalmi probléma. A nők emancipációjának fontosabb állomásai Franciaországban (pl. nők választójoga, abortusz legalizálása, fogamzásgátló tabletta társadalombiztosító általi visszatérítése stb.). Főbb antirasszista szervezetek. Etnikai csoportok, kisebbségek Franciaországban. A bevándorlók második generációja. A bevándorlók helyzete Franciaországban. A francia állampolgárság megszerzésének feltételei. Rasszizmus, nacionalizmus a mai Franciaországban. A multikulturális társadalom jellemzői. Franciaországi humanitárius és civil szervezetek, az országban vagy a világban betöltött szerepük (pl. Médecins sans Frontiéres, Emmaüs). 4.2 A célnyelvi országok oktatási rendszere, eltérések és hasonlóságok a célnyelvi országok és Magyarország oktatási rendszerében Az alsó és középszintű oktatási rendszer felépítése Franciaországban. Az átlagos iskolai végzettség változásai, ennek társadalmi hatása, a globalizáció hatásai az iskolázottságra. A felsőoktatási rendszer felépítése, egyetemi diplomák. Európai ösztöndíjak említése. Franciaország és Magyarország oktatási rendszerének összehasonlítása. 2-3 kiemelt francia egyetem (grandes écoles) említése, rövid jellemzése (bejutási lehetőségek, a képzés profilja, elhelyezkedési lehetőségek a tanulmányok végeztével). 4.3 Munkavállalás, munkanélküliség, szakszervezetek A munkavállalás helyzete, a munkanélküliség problémái Franciaországban. Munkaerő-politika Franciaországban. Az ANPE, az RMI és a SMIC fogalma. A szakszervezetek szerepe, feladatai, 2-3 jelentős vívmányuk. A munkanélküliek támogatása Franciaországban. Az új technológiák hatása a munkaerőpiacra. A nagyobb francia szakszervezetek megnevezése. 2009/56. szám 4.4 Egészségügy, társadalombiztosítás A francia társadalombiztosítási rendszer elemei. Egészségügyi ellátás Franciaországban, alternatív gyógymódok. 4.5 Súlyos társadalmi problémák, bűnözés, droghelyzet A társadalmi normáktól való eltérés, a deviancia problémái. A társadalom felelőssége a fiatalkori bűnözés kialakulásában. Bűnözés, fiatalkorú bűnözés, kialakulásának okai. Lelki betegségek. Drogfogyasztás. 4.6 A vallás és az egyházak szerepe a társadalomban Vallások Franciaországban. Vallásosság Magyarországon és Franciaországban. Egyházak, új vallási mozgalmak, szekták.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes